آمریکا بیرلشمیش دؤولتلرینین، اورتادوغویا ۱۲۰ مین عسگر گؤندرمه‌یی پلانلادیغی ادعا ائدیلدی.
نیویورک تایمز قازئته‌سینین خبرینه گؤره، آغ ائو، اورتادوغوداکی آمریکا گوجلرینه ایران طرفین‌دن سالدیریلماسی یا دا تهرانین نوکلئر سلاح چالیشمالارینی آرتدیرماسی دورومون‌دا بؤلگه‌یه ۱۲۰ مین عسگر گؤندرمه‌ یه یؤنه‌لیک بیر پلانی دگرلندیریر.
خبرده، آمریکا ساوونما باخان وکیلی پاتریک شنهن‌ین، سؤز قونوسو پلانی، ترامپ یؤنتیمینه پنجشنبه گونو سوندوغو بلدیریلدی.
آدی آچیقلانمایان یئتکیلیلره دایاندیریلان خبره گؤره، آمریکا باشقانی دونالد ترامپین اوست دوزئی گوونلیک دانیشمانلارییلا ائتدیگی توپلانتی‌دا گوندمه گتیریلن پلان، ایرانین ایشغالینی اؤن‌گؤرمور.
قازئته‌یه دانیشان قایناقلار، بئله بیر عملیات اوچون داها چوخ عسگر لازم اولاجاغینا دقت چکیر. آنجاق پلان چرچیوه‌سینده اؤن‌گؤرولن سایینین دا ۲۰۰۳ ایلینده جورج دابلیو بوش دؤنمینده‌کی عراق ایشغالیندا بؤلگه‌یه قونوشلاندیریلان عسگر ساییسینا یاخینلاشدیغی گؤرولور.
آغ ائوده اله آلینان پلان، آمریکا ایله ایران آراسینداکی گرگینلیگین آرتدیغی بیر دؤنمده گوندمه گلدی.
